- 7.4.5. андеррайтер мэргэжлийн үйлчилгээ үзүүлэх явцад олж авсан хувь хүний болон байгууллагын нууцтай холбоотой мэдээ, мэдээлэл, баримт бичгийг гуравдагч этгээдэд задруулахгүй байх;
- 7.4.6. үйлчилгээ үзүүлсэн бонд гаргагчийн бондын хүүгийн болон үндсэн төлбөрийн эргэн төлөлтөд хяналт тавих;
- 7.4.7. бонд гаргагч төлбөрийн чадваргүй болж, хүүгийн болон үндсэн төлбөрөө төлөөгүй бол үүргийн гүйцэтгэлийг хангуулахаар шүүхэд нэхэмжлэл гаргах.
- 7.5. Арилжаа эрхлэх байгууллага дараах эрхтэй:
- 7.5.1. өөрийн баталсан бүртгэлийн журмын дагуу нийтэд санал болгох бондыг өөрийн бүртгэлд бүртгэх, бүртгэлээс хасах;
- 7.5.2. бүртгэлийн нарийвчилсан шаардлага, шалгуурыг хууль, энэ журамд нийцүүлэн дараах байдлаар тогтоох;
- 7.5.2.1. бонд гаргагчийн үйл ажиллагааны онцлог, салбар, цар хүрээ болон бусад хүчин зүйлтэй уялдуулан ангилалтайгаар тогтоох;
- 7.5.2.2. үнэт цаас нь тухайн арилжаа эрхлэх байгууллагад бүртгэлтэй этгээдийн нийтэд санал болгон гаргах бондын бүртгэлд хөнгөвчилсөн шалгуур тогтоох.
- 7.5.3. бондыг бүртгэхтэй холбоотой нэмэлт мэдээлэл, тодруулга, баримт бичиг шаардах;
- 7.5.4. бүртгэлийн шаардлага, шалгуур болон бондын танилцуулгын бүрдэл нь хууль тогтоомжид заасан шаардлагыг хангаагүй, тооцоолол, судалгаа нь зөрүүтэй, бодит байдалд нийцээгүй тохиолдолд тухайн бондыг бүртгэхээс татгалзах;
- 7.5.5. бонд гаргагч нь арилжаа эрхлэх байгууллагатай байгуулсан гэрээгээр хүлээсэн үүргээ биелүүлээгүй, бүртгэлийн шаардлагыг хангахгүй болсон бол бүртгэлээс хасах;
- 7.5.6. энэ журмын 7.5.5- д заасан үндэслэлээр бүртгэлээс хасагдсан бонд гаргагчийн арилжаа эрхлэх байгууллагад бүртгэлтэй бусад үнэт цаасыг бүртгэлээс хасах;
- 7.6. Арилжаа эрхлэх байгууллага дараах үүрэгтэй :
- 7.6.1. хууль, Хорооны журам болон бүртгэлийн шаардлага, шалгуурыг хангасан эсэхийг хянаж, тухайн бонд гаргагч, түүний гаргах бонд нь зохих шалгуурыг хангасан бол бондыг бүртгэх эсэх асуудлыг хамтын шийдвэрийн зарчмаар шийдвэрлэх;
- 7.6.2. бондыг бүртгэхтэй холбоотой хяналтын үйл ажиллагааг ажлын 15 өдрийн дотор гүйцэтгэх;
- 7.6.3. хяналтын үйл ажиллагааны явцад аливаа нэмэлт мэдээлэл, тодруулга, баримт бичиг шаардсан, эсхүл үндэслэл бүхий татгалзсан шийдвэр гаргасан бол бонд гаргагчид энэ тухай мэдэгдлийг албан бичгээр, хувийг тухай бүрд Хороонд тус тус хүргүүлэх;
- 7.6.4. бондыг бүртгэсэн бол шийдвэрийг дүгнэлт /Хавсралт 6/- ийн хамт ажлын хоёр өдрийн дотор Хороонд хүргүүлэх;
- 7.6.5. андеррайтерийн анхдагч зах зээлийн захиалга авах үйл ажиллагаа нь бондын танилцуулгад заасан журмын дагуу явагдаж байгаа эсэхэд хяналт тавьж, дүгнэлт гаргах;
- 7.6.6. Хорооноос хүргүүлсэн мэдэгдлийн үндсэнд бондын хоёрдогч зах зээлийн арилжааг эхлүүлэх;
- 7.6.7. бондыг энэ журмын 7.5.5- д заасан болон бонд гаргагчийн хүсэлтээр бүртгэлээс хассан бол шийдвэр болон мэдэгдэл /Хавсралт 7/ - ийг шаардлагатай бусад баримт бичгийн хамт ажлын хоёр өдөрт багтаан Хороонд хүргүүлэх.
- 7.7. Хороо дараах эрхтэй:
- 7.7.1. нийтэд санал болгон гаргах бонд болон энэ журмын 3.2 - т заасан бондыг бүртгэх, бүртгэлийн шаардлага хангаагүй бол бүртгэхээс татгалзах, бүртгэлээс хасах;
- 7.7.2. төлбөрийн тасалдалд орж, бондын танилцуулга, Бондын гэрээнд заасан нөхцөл бүрдсэн бол бүртгэлд өөрчлөлт оруулах;
- 7.7.3. энэ журмын 6.5- д заасан мэдэгдлийг хүлээн авч, журмын 4.6- д заасан нөхцөл бүрдсэн бол захиалгын бүртгэлийг зогсоох;